O plomache d'ista especie ye caracteristicament griso per alto en os adultos, con a tripa y partes més baixas d'o cuerpo de color blanca plena de rayetas horizontals de color negra. En os exemplars inmaduros, ixas mesmas rayetas i son más discontinuas, estando marrons fuscas y eventualment presentando-se como malletas marrons y més a sobén verticals, con o fundo de tot per debaixo de l'animal marrón claret per cuentas de blanco. Asinas, os azors chovens se fan fácils ta destinguir d'os adultos. Totz os exemplars tienen una francha clara per alto d'os uellos que, en chunto con os iris naranchas u royos ells fan destinguidors d'os suyos parients os falcons.